
NORSK VETERAN MOTORSYKKEL CLUB
             
Tips til premiering i forbindelse med Skogsløpet og andre løp i regi av NVMC’s lokalavdelinger. 
(revidert september 2025)

Norsk Veteran Motorsykkel Club er en klubb som verdsetter de gode tradisjoner samtidig som vi følger med i tiden der det gir oss en fordel.

Skogsløpet er NVMC sitt tradisjonelle hovedløp noe som har gjenspeilet seg i premieringen i årenes løp. Det samme gjelder for andre løp og treff i NVMC-regi, hvor mye av det samme har vært brukt. I dag finnes det ingen bestemte klasser som må følges i premiering.  Arrangørene står friere til å være kreative og premiere ut fra hva som passer til løpet og deltakerne i hvert enkelt tilfelle.

Vi har laget en oppdatert oversikt over premieringsformer som tidligere har vært brukt.

· Kunnskapspremie / praktisk prøve/løp (hovedpremien). Spørsmål og prøve utformes slik at de konsentreres om reell kunnskap om klassiske sykler, lokalområdet for arrangementet og generell kunnskap. Relevant løype må fullføres for egen maskin for å kvalifisere til premie. 

· Klasseinndeling:
· Totalvinner uavhengig av klasse. 
· Sykler produsert før 31.12.1930
· Sykler produsert mellom 01.01.1931 og 31.12.1949
· Sykler produsert etter 01.01.1950 men mer enn 30 år gamle. 
· Mopeder 
· Sykler som var klassifisert som lettvektere i Norge da de var nye.
 
· Eldste fører
· Uflakspremien («fiaskoprisen»). Denne knyttes til hendelser og situasjoner av teknisk og/eller personlig art. 
· Yngste deltaker

Samtidig ønsker vi at premieringen setter søkelys på de mål NVMC jobber for:

· Rekruttering av nye, og gjerne yngre medlemmer
· Fremme interessen for nyere klassikere, mopeder og lettvektere som dagens potensielle medlemmer har et forhold til.
· Fremme kunnskap om klassiske kjøretøy og oppmuntre til tidsriktig restaurering, eller alternativt godt vedlikehold av patinerte maskiner.

En måte å fremme disse målene på, er å justere premieringen slik at den i større grad anerkjenner innsats i tråd med klubbens mål. Det har også vært påpekt opp gjennom årene at premieklassene ofte ligger tett opptil hverandre, noe som kan føre til at de samme deltakerne mottar flere premier, og at samme person og sykkel kan vinne samme premie flere år.

Forslag til premier i den forbindelse:

· Lengst kjørt for egen maskin til løpsstart i forhold til alder og avstand. Poengberegning: alder + km/10 (altså en mil = ett år). Eksempel: 10 mil på en 80 år gammel sykkel gir 90 poeng = 60 mil på en 30 år gammel maskin). Dette premierer aktiv bruk av kjøretøyene til arrangementet. 

· Størst aldersforskjell mellom fører og maskin. Dette belønner yngre førere. 1., 2. og 3. plass kan vurderes for å gjøre deltakelsen mer attraktiv, men overlates til arrangøren å vurdere. 

· «Concours»- premiering. Arrangørene kan også vurdere å premiere motorsyklene etter dette prinsippet, avhengig av arrangementets art og tema.

Eksempler på klasser ved slik premiering: 

· Beste originale (urestaurerte)
· Beste restaurerte
· Beste i hver aldersklasse 
· Beste sidevognekvipasje

Premieringen bestemmes av en jury fra arrangørklubben som tar avgjørelsene på fritt grunnlag.


Vi i styret i NVMC ønsker lykke til!

